Juri Ardiantoro

Juri Ardiantoro (lahèr 6 April 1973) panèka akademisi, dosèn, pejabat bân politikus pamarènta'an Indonesia. Salèrana samangkèn ajabat mènangka Bekkèl Menteri Sekretaris Naghârâ asareng Bambang Eko Suhariyanto sejjhâk 21 Oktober 2024. Juri toman dhâddhi  Deputi IV Kapala Staf Kaprèsidènan Bidang Informasi bân Komunikasi Politik."Moeldoko Lantik Lima Deputi KSP" di detik.com Salaènna panèka, Juri jhughân arangkep jabadhân dhâddhi Rèktor Univèrsitas Nahdlatul Ulama Indonesia (UNUSIA) è Jakarta"Profil Juri Ardiantoro, Ph.D, Rektor Unusia Jakarta"  bân Katua Panitia Sèlèksi calon angghuta Komisi Pèlèyan Umum (KPU) bân Bhâdhân Pangawas Pèlèyan Umum Republik Indonesia (Bawaslu)."Profil Juri Ardiantoro, Eks Timses Jokowi yang Pimpin Pansel KPU" di tirto.id salèrana toman èyangka' dhâddhi komisaris PT Pertamina Patra Niaga.

Sabelluna, Juri ajabat Katua Komisi Pèlèyan Umum sejjhâk 2016 aghentè'è Husni Kamil Manik sè sèdhâ taon 2016."Resmi, Juri Ardiantoro Jadi Ketua KPU". lampost.co. 19 Juli 2016. Èarsipaghi ḍâri vèrsi aslina tangghâl 20-07-2016. Èaksès tangghâl 29 Juli 2016. Saellana ‘pènsiun’ dâri KPU, asareng mantan komisioner KPU dan Bawaslu sakabbhina Indonesia, salèrana maddhek duwâ' lembaga sè update è mas'alah Pèlèyan Umum bân Demokrasi. Panèka, Network for Democracy and Electoral Integrity (NETGRIT) bân Jaringan Dèmokrasi Indonesia (JaDI). Dhâddhi panitia Pèlèyan Umum dhâddhi kalakowan sè ampon abit èjabat dâri taon 2003 kantos 2017.

Saellana pènsiun mènangka Katua KPU, Juri abhânto Prèsidèn RI, Joko Widodo, kalabân  Tenaga Ahli Otama Kantor Staf Prèsidèn (KSP) sejjhâk Mei 2018 kantos Oktober 2019. È nga-tengnga sibu'na akarir è bidang kapemiluan, Dèmokrasi, bân pamarènta'an, Juri jhughân aktif è pan-bârâmpan organisasi, khusussa è lingkungan Nahdlatul Ulama. Juri ajabat mènangka Sala sèttong Katua PBNU periode 2015-2020.

Dâlem Pemilu 2019, Juri èkaparcajâ ajabat mènangka Bekkèl Direktur Hokom bân Advokasi Tim Kampanye Nasional (TKN) ghâbây calon Prèsidèn - Bekkèl Prèsidèn RI kapèng 1, Ir. Joko Widodo - Prof. Dr. K.H. Ma'ruf Amin.

È Pemilu 2024, Juri èkaparcajâ ajabat mènangka Bekkèl Katua Tim Kampanye Nasional (TKN) ghâbây Calon Prèsidèn - Bekkèl Prèsidèn RI kapèng duwâ'2, H. Prabowo Subianto - Gibran Rakabuming Raka.

 Riwayat jabatan 

 Komisioner KPU Provinsi DKI Jakarta
 Katua KPU Provinsi DKI Jakarta (2008-2012)
 Komisioner KPU Republik Indonesia (2012-2017)
 Katua KPU Republik Indonesia (2016-2017)
 Tenaga Ahli Otama Kantor Staf Prèsidèn (2018-2019)
 Deputi Kapala Staf Kaprèsidènan Bidang Informasi bân Komunikasi Politik (2020-2023)
 Bekkèl Menteri Sekretaris Naghârâ Republik Indonesia (2024-samangkèn)

 Tandhâ Kahormadhân 

 Bintang Mahaputera Pratama (2025)Ulya, Fika Nurul (25 Agustus 2025). "122 Tokoh dan Ahli Waris Hadir di Istana, Terima Tanda Kehormatan dari Prabowo". Kompas.com. Èaksès tangghâl 26 Agustus 2025.

 Sombher-sombher